
	Naziv akta za koji je provedeno savjetovanje s javnošću 
	Procjena ugroženosti od požara i tehnoloških eksplozija za Grad Crikvenicu i Općinu Vinodolsku općinu

	Naziv tijela nadležnog za izradu nacrta akta/dokumenta i provedbu savjetovanja 
	Grad Crikvenica - Upravni odjel za  komunalni sustav i zaštitu okoliša

	Objava dokumenata za savjetovanje 
	https://www.crikvenica.hr/nacrt-prijedloga-procjene-zastite-od-pozara-i-tehnoloskih-eksplozija-grada-crikvenice-i-opcine-vinodolske/

	Cilj i glavne teme savjetovanja
	Sukladno članku 13. stavku 7. Zakona o zaštiti od požara („Narodne novine“, broj 92/10 i 114/22), izrađena je Procjena zaštite od požara i tehnoloških eksplozija za područje Grada Crikvenice i Općine Vinodolske općine. Procjena predstavlja temeljni stručni dokument kojim se utvrđuje stanje zaštite od požara, procjenjuju opasnosti i rizici od nastanka požara i tehnoloških eksplozija te određuju potrebne preventivne, tehničke i organizacijske mjere za njihovo sprječavanje i učinkovito djelovanje u slučaju nastanka požara. 
Procjena je izrađena sukladno Pravilniku o izradi procjene ugroženosti od požara i tehnoloških eksplozija („Narodne novine“, broj 35/94, 110/05 i 28/10). Izradu dokumenta proveo je stručni tim kojeg je imenovala Vatrogasna zajednica Primorsko-goranske županije radi izrade jedinstvenog dokumenta za objedinjeno operativno područje Grada Crikvenice i Općine Vinodolske općine. 
Izradom ove Procjene osigurava se jedinstveni pristup planiranju i provedbi mjera zaštite od požara na području koje obuhvaća Grad Crikvenicu i Općinu Vinodolsku općinu, uz usklađivanje organizacije vatrogasne djelatnosti i učinkovitije korištenje raspoloživih ljudskih i materijalnih resursa. 
Temeljni elementi Procjene su:
· prikaz postojećeg stanja, 
· analiza prostornih, demografskih, gospodarskih i prometnih obilježja područja, 
· numerička analiza požarne ugroženosti, 
· stručno mišljenje o postojećem stanju sustava zaštite od požara te organiziranosti profesionalnih i dobrovoljnih vatrogasnih postrojbi, 
· prijedlog tehničkih i organizacijskih mjera, 
· zaključak. 
Prilikom izrade Procjene korišteni su važeći zakoni i podzakonski propisi iz područja zaštite od požara, vatrogastva, zaštite okoliša, prostornog uređenja i drugih povezanih područja. Dokument je izrađen na temelju postojećeg stanja, terenskih zapažanja, statističkih pokazatelja i službene dokumentacije, s ciljem smanjenja opasnosti od nastanka i širenja požara te unaprjeđenja tehničkih i operativnih mjera zaštite od požara i tehnoloških eksplozija na promatranom području. 

	Razdoblje provedbe savjetovanja 
	od 10. lipnja 2026. godine do uključujući 10. srpnja 2026. godine

	Ostali oblici savjetovanja s javnošću 
	U naznačenom razdoblju nisu zaprimljene primjedbe

	Troškovi provedenog savjetovanja
	Provedba internetskog savjetovanja nije uzrokovala dodatne financijske troškove.

Izvješće o provedenom savjetovanju s javnošću objavljuje se na internetskim stranicama Grada Crikvenice: www.crikvenica.hr

